**ΠΕΙΡΑΙΑΣ 17/11/15**

**ΔΕΛΤΙΟ ΤΥΠΟΥ**

**ΔΡΑΣΤΗΡΙΟΤΗΤΕΣ ΤΟΥ ΠΑΝΕΛΛΗΝΙΟΥ ΣΥΛΛΟΓΟΥ ΕΦΟΔΙΑΣΤΩΝ ΠΛΟΙΩΝ & ΕΞΑΓΩΓΕΩΝ ΚΑΤΑ ΤΟΥΣ ΜΗΝΕΣ ΣΕΠΤΕΜΒΡΙΟ & ΟΚΤΩΒΡΙΟ ΤΟΥ ΕΤΟΥΣ 2015**

1. **ΕΓΓΡΑΦΑ ΕΞΕΡΧΟΜΕΝΑ ΑΠΟ ΤΟΝ Π.Σ.Ε.Π**
	1. **Αποστολή της υπ’ αριθμ. 170/28-9-15**

Προς: Γραφείο Γενικής Δ/ντριας κας Ειρ. Γιαλούρη

ΚΟΙΝ:

(α) Δ/νση Δασμολογικών Θεμάτων και Τελωνειακών Οικονομικών Καθεστώτων. Τμήμα Γ΄

(β) Δ/νση ΕΦΚ & ΦΠΑ. Τμήμα Δ΄

γ) Δ/νση Τελωνειακών Διαδικασιών. Τμήμα Α΄

με αφορμή **την απαίτηση του Α’ τελωνείου να εκδίδεται τιμολόγιο πώλησης** προς πλοία γραμμών εξωτερικού σε περιπτώσεις που ασκείται δραστηριότητα παροχής υπηρεσιών σε τρίτους, οι οποίες συνίστανται στην αποθήκευση εμπορευμάτων και την προώθηση αυτών σε πλοία γραμμών εξωτερικού ύστερα από εντολή του κυρίου αυτών (logistics), εκδίδοντας για την αμοιβή αυτών των υπηρεσιών το σχετικό τιμολόγιο Π.Υ. προς τον αποστολέα, με βάση την αριθ. Τ. 1460/01 Α.Υ.Ο. σχετικά με το καθεστώς τελωνειακής αποταμίευσης και την Τ. 1940/03 ΑΥΟ και τις λοιπές διατάξεις που ρυθμίζουν τα διαδικαστικά θέματα εφοδιασμού πλοίων.

Την επιστολή αυτή την αποστείλαμε προς δημοσίευση στις εφημερίδες ΝΑΥΤΕΜΠΟΡΙΚΗ, ΗΜΕΡΗΣΙΑ, MARITIME κι η ΦΩΝΗ ΤΩΝ ΠΕΙΡΑΙΩΤΩΝ. Ήδη η ΝΑΥΤΕΜΠΟΡΙΚΗ προχώρησε στη δημοσίευση στις 9/10/15.

* 1. Απαντητική επιστολή με αριθμ. Πρωτ. 192/16-10-15 στο **ΒΙ. ΠΑΣ**. στο υπόμνημα του που απέστειλε στον Πρόεδρο κ. Νικόλαο Μαυρίκο σχετικά με την ανάπτυξη της ΝΑΥΠΗΓΟΕΠΙΣΚΕΥΑΣΤΙΚΗΣ ΖΩΝΗΣ ΠΕΡΑΜΑΤΟΣ .
	2. Επιστολή υπενθύμισης με αριθμ. Πρωτ. 201 / 21-10-15

Προς:

α) ΑΥΤΟΤΕΛΗΣ Δ/ΝΣΗ ΑΝΘΡΩΠΙΝΟΥ ΔΥΝΑΜΙΚΟΥ & ΟΡΓΑΝΩΣΗΣ

β) Δ/ΝΣΗ ΤΕΛΩΝΕΙΑΚΩΝ ΔΙΑΔΙΚΑΣΙΩΝ, ΤΜΗΜΑ Α’

KOIN. : Α’ ΤΕΛΩΝΕΙΟ

 αναφορικά με το αίτημα μας (επιστολή αρ. πρωτ. 81/ 25-6-15) να μας ενημερώσει για το **ωράριο λειτουργίας της πύλης 11 (Ακτή Ξαβερίου ) στο λιμάνι του Πειραιά – επιβολή ΔΕΤΕ κατά τις αργίες,** πάνω στην απάντηση τους με αριθμ. Πρωτ. 16315 15.6.15 για τα ωράριά τους κατά τις αργίες.

1. **ΕΓΓΡΑΦΑ ΕΙΣΕΡΧΟΜΕΝΑ ΣΤΟΝ Π.Σ.Ε.Π**

**2.1. ΔΔΘΤΟΚΓ 5020176 24.9.15 – Απάντηση ΔΔΘΤΟΚ στην επιστολή μας αρ. πρωτ. 166/17-9-15 προς :**

 α) Δ/ΝΣΗ ΕΦΚ & ΦΠΑ

 β) Δ/ΝΣΗ ΔΑΣΜΟΛΟΓΙΚΩΝ ΘΕΜΑΤΩΝ & ΤΕΛΩΝΕΙΑΚΩΝ ΟΙΚΟΝΟΜΙΚΩΝ ΚΑΘΕΣΤΩΤΩΝ

με θέμα «**Απαλλαγή από ΦΠΑ των τροφοεφοδίων που παραδίδονται σε αλιευτικά και τουριστικά πλοία»** , με αφορμή το αριθ. ΔΔΘΤΟΚ Γ 5015894/23-7-2015 έγγραφο της Δ.Δ.Θ.Τ.Ο.Κ. σύμφωνα με το οποίο τα τροφοεφόδια (αλκοολούχα ποτά και τσιγάρα) που παραδίδονται σε αλιευτικά πλοία που αναχωρούν για το εξωτερικό, σύμφωνα με την παρ. 3β) περ. 6 του άρθρου 10 του Ν. 438/76 όπως έχει αντικατασταθεί από το άρθρο 42 του Ν 3182/2003 και τροποποιήθηκε με το άρθρο 2 παρ. 12 του Ν. 3583/07, δεν απαλλάσσονται από δασμούς και ΕΦΚ.

Το Τελωνείο Ηγουμενίτσας παρασυρόμενο από το άρθρο 10 του Ν. 438/76, δεν επέτρεψε στο μέλος ΧΑΝΔΡΙΝΟΣ τον εφοδιασμό αλιευτικού πλοίου με τροφοεφόδια στα οποία **υπόκεινται μόνο σε ΦΠΑ**, παρόλο που για τον ΦΠΑ δεν ισχύουν οι ως άνω διατάξεις, αλλά οι διατάξεις του Ν. 2859/00 περί ΦΠΑ.

Η ρύθμιση των απαλλαγών από ΦΠΑ για τα αγαθά που παραδίδονται σε πλοία μεταξύ των οποίων και τα αλιευτικά, ρυθμίζεται ρητά από το άρθρο 27 1 γ) του Ν. 2859/00 περί ΦΠΑ, στο οποίο ορίζεται ότι η παράδοση τροφοεφοδίων σε πλοία της περίπτωσης α) απαλλάσσεται όταν πρόκειται για πλοία γραμμών εξωτερικού.

Το ίδιο ισχύει και για τα τροφοεφόδια που παραδίδονται σε τουριστικά πλοία τα οποία εξαιρούνται της απαλλαγής από δασμούς και ΕΦΚ σύμφωνα με το άρθρο 10 3β) περ. 4 του Ν. 438/76 όπως ισχύει σήμερα.

**Πρέπει να δοθούν οδηγίες ώστε να επιτρέπεται η παράδοση τροφοεφοδίων με απαλλαγή από ΦΠΑ τόσο σε αλιευτικά όσο και σε τουριστικά πλοία, τα οποία αναχωρούν για το εξωτερικό.**

Η ΔΔΘΤΟΚ μας υπέδειξε ότι αρμόδια για τη διευθέτηση του εν λόγω θέματος είναι η Δ/ΝΣΗ ΕΦΚ & ΦΠΑ.

1. **ΛΗΨΗ ΑΠΟΦΑΣΕΩΝ, ΕΓΚΥΚΛΙΩΝ Κ.ΛΠ. ΚΑΙ ΚΟΙΝΟΠΟΙΗΣΗ ΤΟΥΣ ΣΤΑ ΜΕΛΗ**
	1. **ΠΟΛ 1167 29.7.2015** : Απαλλαγή από ΦΠΑ της αγοράς ή της εισαγωγής ειδών μέχρι του ποσού των εξαγωγών ή των ενδοκοινοτικών παραδόσεων κατά το προηγούμενο δωδεκάμηνο.

Με την Απόφαση αυτή καταργείται η ΠΟΛ 1262/93 και οι λοιπές τροποποιητικές Αποφάσεις.

Βασική διαφορά της απόφασης αυτής με τις προηγούμενες είναι ότι καθιερώνεται η ΔΟΥ ως αρμόδια αρχή υποβολής της αίτησης και χορήγησης της σχετικής άδειας.

Η Απόφαση αφορά τα μέλη του ΠΣΕΠ που πραγματοποιούν συχνές εξαγωγές ή ενδοκοινοτικές παραδόσεις, στα οποία και κοινοποιήθηκε.

* 1. **ΔΤΔ Δ5014582ΕΞ2015 / 3.7.15** - Διενέργεια ηλεκτρονικών εισπράξεων και πληρωμών.
	2. **ΔΕΦΚΦΒ 5015203ΕΞ2015 16.7.15** – Ενδοκοινοτική διακίνηση προϊόντων ΕΦΚ (κρασιών) με ΑΣΔΕ στα πλαίσια του καν. ΕΕ αριθμ. 389/12
	3. **ΠΟΛ.1182 11.8.15**: Τύπος και περιεχόμενο του εντύπου της δήλωσης ΦΠΑ "050 - ΦΠΑ ΕΚΔΟΣΗ 2015, Φ2 TAXIS" -> Κοινοποίηση σ’ όλα τα μέλη.
	4. **ΠΟΛ. 1191 11.8.15**: Οδηγίες συμπλήρωσης της δήλωσης ΦΠΑ "050 - ΦΠΑ ΕΚΔΟΣΗ 2015, Φ2 TAXIS"-> Κοινοποίηση σ’ όλα τα μέλη
	5. **ΠΟΛ.1204 ΦΕΚ 2077/Β 4.9.15** - Καταβολή οφειλών στις Δ.Ο.Υ. με επιταγές ή μετρητά
	6. **ΠΟΛ.1201 9.9.15 ΦΕΚ 1930/Β/9.9.15** - Παράταση του χρόνου υποβολής των δηλώσεων ΦΠΑ και καταβολής του οφειλόμενου φόρου κατά την 1η εφαρμογή της διάταξης της περ. ιβ παρ. 1 αρθρ. 22 Κώδικα ΦΠΑ
	7. **ΔΤΔ Α 5019208ΕΞ2015/ 10.9.15** – Συνοπτική Διασάφηση εξόδου (EXS)
	8. **ΠΟΛ.1194 ΦΕΚ 1968,Β, 11.9.15** - Διαδικασία απαλλαγής από ΦΠΑ εισαγωγής αγαθών που προορίζονται να εξαχθούν ή να παραδοθούν σε υποκείμενο στο ΦΠΑ πρόσωπο εγκατεστημένο σ΄ άλλο Κ. Μ. της ΕΕ. Σχετική **ΠΟΛ 1167/2015**
	9. **ΔΕΑΦΒ 1121357ΕΞ2015 14.9.15** - Διευκρινίσεις σχετικά με την έκπτωση των διατακτικών σίτισης που χορηγεί επιχείρηση σ΄ εργαζόμενους
	10. **ΠΟΛ. 1205 15.9.15** - Κοινοποίηση διατάξεων του άρ. 2 του ν. 4336/2015 (ΦΕΚ 94 Α΄ 14.8.15) αναφορικά με το ΦΠΑ και παροχή σχετικών διευκρινίσεων.
	11. **ΠΟΛ. 1200 ΦΕΚ Β 2001 15.9.15** - Καθορισμός διαδικασίας αναστολής του ΑΦΜ για διενέργεια ενδοκοινοτικών συναλλαγών
	12. **ΔΔΘΤΟΚ Δ 5019648/15.9.2015** με την οποία παρέχονται διευκρινίσεις σχετικά με τη λειτουργία του καθεστώτος της τελωνειακής αποταμίευσης
	13. **ΠΟΛ. 1217 24.9.15** - Κοινοποίηση διατάξεων του ν. 4336/2015 (ΦΕΚ Α΄ 94) που αφορούν θέματα φορολογίας εισοδήματος (τροποποίηση ν. 4172/2013 Κ.Φ.Ε)
	14. **ΦΕΚ 2100/Β/ 25.9.15** - Ρυθμίσεις θεμάτων περιορισμών στην ανάληψη μετρητών και τη μεταφορά κεφαλαίων
	15. **ΔΤΔ Α 5021516ΕΞ2015 30.9.15** - Έκδοση της Άδειας παράδοσης και βεβαίωση-είσπραξη των οικονομικών επιβαρύνσεων και εξόδων (ΔΕΤΕ) στο νέο περιβάλλον των ηλεκτρονικών πληρωμών.
	16. **ΔΔΘΤΟΚΑ5020515ΕΞ2015 30.9.15** - Ενημέρωση του υποσυστήματος TARIC, σχετικά με τις τροποποιήσεις στο Παράρτημα ΙΙΙ του Ν. 2859/2000 ΚΩΔΙΚΑΣ ΦΠΑ –νέοι συντελεστές ΦΠΑ.
	17. **ΠΟΛ. 1226 9.10.2015** – Ρυθμίσεις βεβαιωμένων οφειλών στη Φορολογική Διοίκηση
	18. **ΠΟΛ. 1224 / 12.10.15** με την οποία παρέχονται πρόσθετες **διευκρινίσεις σχετικά με τους εφαρμοστέους συντελεστές ΦΠΑ στα νησιά και στις υπηρεσίες των ξενοδοχείων από 1η Οκτωβρίου 2015** .
	19. **ΔΤΔΑ5022456/23.10.2015** εγκύκλιο με την οποία παρέχονται οδηγίες εφαρμογής για την υποχρεωτική ηλεκτρονική υποβολή των υποστηρικτικών της διασάφησης εξαγωγής εγγράφων, σύμφωνα με την αριθ. **ΔΤΔΑ5016701/31.7.2015 (ΦΕΚ 1698/Β)** Απόφαση (η οποία κοινοποιείται με την ως άνω εγκύκλιο) .

Οι εφοδιαστικές επιχειρήσεις που πραγματοποιούν εξαγωγές σε τρίτες χώρες θα πρέπει να υποβάλουν τα δικαιολογητικά που αναφέρονται στη θέση 44 του ΕΔΕ υποχρεωτικά ηλεκτρονικά. Διαφορετικά δεν θα προχωράει ο εκτελωνισμός και δεν θα εκδίδεται το Συνοδευτικό Έγγραφο Εξαγωγής.

Στην εγκύκλιο αναφέρονται και οι ***εξαιρέσεις*** από την υποχρεωτική ηλεκτρονική υποβολή. Μεταξύ των **εξαιρέσεων** είναι και **η απλουστευμένη διαδικασία εφοδιασμού πλοίων και αεροσκαφών (η οποία κι ορίζεται στα άρθρα 10-15 της αριθμ. Τ. 1940/41/14-4-2003 ΑΥΟ (ΦΕΚ 516/Β΄) )**. Αυτό σημαίνει ότι τα έγγραφα που αναφέρονται στη θέση 44 του Συγκεντρωτικού Παραστατικού Εξαγωγής (ΣΠΕ) που κατατίθεται τον επόμενο μήνα από τον εφοδιασμό (ΔΠΕ, τιμολόγια) δεν θα υποβάλλονται ηλεκτρονικά αλλά υποβάλλονται μαζί με το ΣΠΕ αυτούσια.

* 1. **ΔΕΑΦΒ1137110ΕΞ2015 21.10.15** - Πρόσθετες διευκρινίσεις επί της ΠΟΛ. 1056/2015 εγκυκλίου μας σχετικά με το φορολογικό χειρισμό του υπολοίπου του λογαριασμού "Προβλέψεις για επισφαλείς απαιτήσεις" που σχηματίστηκε με βάση τις προϊσχύουσες διατάξεις του ν. 2238/1994 .
1. **ΣΥΜΜΕΤΟΧΗ ΣΕ ΕΚΔΗΛΩΣΕΙΣ – ΔΡΑΣΕΙΣ**
	1. **Συνάντηση με κα Σαββαΐδου τη Δευτέρα 14/9/15 στο Ε.Β.Ε.Π.**

Τη Δευτέρα 14 Σεπτεμβρίου 2015, πραγματοποιήθηκε η Τακτική Συνεδρίασητου Διοικητικού Συμβουλίου του Εμπορικού και Βιομηχανικού Επιμελητηρίου Πειραιώς, την οποία τίμησε με την παρουσία της, η Γενική Γραμματέας Δημοσίων Εσόδων, κα Αικατερίνη Σαββαΐδου. Μεταξύ των παρευρισκόμενων ήταν κι ο Πρόεδρος του ΠΑΝΕΛΛΗΝΙΟΥ ΣΥΛΛΟΓΟΥ ΕΦΟΔΙΑΣΤΩΝ ΠΛΟΙΩΝ κ. Νικόλαος Μαυρίκος ως Β’ Αντιπρόεδρος του Ε.Β.Ε.Π..

Οι επιχειρηματίες - μέλη του Ε.Β.Ε.Π., εκφράζοντας την αγωνία τους για τις υφιστάμενες, δυσμενείς συνθήκες άσκησης της δραστηριότητάς τους, έθεσαν στη Γενική Γραμματέα μια σειρά καίριων ζητημάτων.

 Συγκεκριμένα, ο κ. Μαυρίκος επισήμανε ότι το Ε.Β.Ε.Π., Π.Σ.Ε.Π.Ε. κι ο Π.Σ.Ε. έχουν μια στενή συνεργασία με τη Γενική Διευθύντρια Τελωνείων & ΕΦΚ κα Ε. Γιαλούρη, η οποία σε συνεργασία με τη Γ.Γ.Δ.Ε. κα Σαββαΐδου έχει επικεντρωθεί σε 3 άξονες:

1. **Αναδιάρθρωση της τελωνειακής υπηρεσίας**
2. **Απλοποίηση των διαδικασιών**
3. **Άρση αντικινήτρων για την ανάπτυξη του εξαγωγικού εμπορίου.**

Όμως, παρά τις φιλότιμες προσπάθειες, τα θετικά αυτά βήματα γίνονται με αργό ρυθμό. **Έτσι οι επαγγελματικές ευκαιρίες χάνονται.**

Έχοντας τα τελωνεία τον αποκλειστικό έλεγχο της διακίνησης του συνόλου των εισαγόμενων κι εξαγόμενων εμπορευμάτων, ακόμα κι εμπορευμάτων που διακινούνται στο εσωτερικό της χώρας π.χ. τα προϊόντα ΕΦΚ, την είσπραξη του συνόλου του ΕΦΚ και μεγάλου μέρους του ΦΠΑ, αναμφισβήτητα διαμορφώνουν τα έσοδα του κράτους.

Δυστυχώς, η νομοθεσία είναι ένα κουβάρι γεμάτο αγκυλώσεις κι εμπόδια. Γι’ αυτό άλλωστε κι η Γ.Γ.Δ.Ε. έκρινε απαραίτητο να εκδώσει τον Ιούλιο απόφαση σχηματισμού ομάδας εργασίας με σκοπό την εξέταση όλων των προβλημάτων που έχουν ανακύψει για την απλοποίηση των διαδικασιών σ’ όλα τα τελωνειακά καθεστώτα και τη σύνταξη πορίσματος μέχρι τις 31-12-2015.

Τα έσοδα του κράτους δεν αυξάνουν μόνο από την πάταξη της φοροδιαφυγής, αλλά απαιτούνται και μέτρα για την πραγματοποίηση εμπορικών πράξεων που σήμερα δε γίνονται.

Ο κ. Μαυρίκος παράλληλα τόνισε ότι οι εφοδιασμοί πλοίων γραμμών εξωτερικού είναι πηγή εσόδων, μπορεί δηλαδή να αποφέρει μεγάλα έσοδα και να κάνει γνωστά τα ελληνικά προϊόντα στο εξωτερικό, καθώς η Ελλάδα είναι σε κομβικό σημείο και την προσεγγίζουν αμέτρητα πλοία (κρουαζιερόπλοια, φορτηγά, ferries, διερχόμενα) και δε χρειάζονται δαπάνες για εκθέσεις και καμπάνιες για την προσέγγισή τους, οι πελάτες είναι μπροστά μας. Δυστυχώς, αυτή η δραστηριότητα δεν έχει προσεχθεί εδώ και πολλά χρόνια.

 Επιπλέον, ο κ. Μαυρίκος απαρίθμησε **τα προβλήματα και τα μέτρα που πρέπει να ληφθούν για την ανάπτυξη της δραστηριότητας εφοδιασμού πλοίων γραμμών εξωτερικού, μεταξύ αυτών :**

**Α) Απαλλαγή από δασμολογικές και φορολογικές επιβαρύνσεις με** πλήρη αναμόρφωση της νομοθεσίας που να καλύπτει όλες τις περιπτώσεις εφοδιασμού πλοίων γραμμών εξωτερικού.

**Β) Θέσπιση νέων τελωνειακών διαδικασιών που δεν θα δημιουργούν γραφειοκρατικά εμπόδια στη διαδικασία εφοδιασμού και σύσταση ειδικής ομάδας εργασίας** στην οποία να συμμετέχουν εκπρόσωποι των εφοδιαστών, προκειμένου να υποβληθούν προτάσεις και να θεσπισθούν σύγχρονες τελωνειακές διαδικασίες εφοδιασμού πλοίων που ισχύουν και σε άλλες χώρες της Ευρωπαϊκής Ένωσης.

**Γ) Μείωση 30% της εγγύησης για Α.Ε.Ο. (αρμόδια Δ/νση ΕΦΚ)** κατά τη διακίνηση των υποκειμένων σε ΕΦΚ εμπορευμάτων, που προβλέπεται στο άρθρο 5 της αριθ. Φ. 883/99 ΑΥΟ., καθώς και μείωση των εγγυήσεων στους συνεπείς εφοδιαστές.

**Δ) Η αναβάθμιση του υποσυστήματος Ε.Φ.Κ. του Ολοκληρωμένου Πληροφοριακού Συστήματος Τελωνείων (Ο.Π.Σ.Τ.) κ.λπ.**

**Ε) Προτάσεις για πιο συντονισμένους ελέγχους από τις αρμόδιες υπηρεσίες Ε.Λ.Υ.Τ. , Κ.Ο.Ε., Θ.Ο.Ε., Σ.Δ.Ο.Ε. κ.λπ., απεμπλοκή των τελωνειακών υπηρεσιών από την καθημερινή παρακολούθηση των συναλλαγών και αντ’ αυτού την εφαρμογή στοχευμένων εκ των υστέρων ελέγχων από τις παραπάνω υπηρεσίες.**

Η κα Σαββαΐδου απάντησε τεκμηριωμένα σε κάθε τους ερώτημα-προβληματισμό, με τη δέσμευση να συνεργαστεί εποικοδομητικά μαζί τους, είτε με τη συμμετοχή τους σε Επιτροπές, είτε με την έκδοση εγκυκλίων, είτε με αποστολή των προτάσεών τους στην πολιτική ηγεσία.

* 1. Συνάντηση με την Προϊσταμένη Δ/ΝΣΗΣ ΗΛΕΚΤΡΟΝΙΚΟΥ ΤΕΛΩΝΕΙΟΥ κα Πετροπούλου στις 25/9/15 , στην οποία ο κ. Νίκος τις εξέθεσε τα προβλήματα αναφορικά με το Ο.Π.Σ.Τ.
	2. Συνάντηση με τη Γ.Δ.Τ. κα Ε. Γιαλούρη και τον κ. Πολυχρονόπουλο στις 5/10/15 για θέματα, όπως είναι η απαλλαγή από ΦΠΑ στα Πολεμικά Πλοία εκτός ΝΑΤΟ.
	3. Συνάντηση στο ΥΠ. ΟΙΚ., μαζί με τον κ. Μιχάλη Νομικό (ΝΤΟΝΟΜΙΣ), την Πρώην Δ/ντρια ΦΠΑ κα Βασιλική Τάτση και τον τελωνειακό σύμβουλο του Συλλόγου κ. Γεώργιο Βήτο στις 8/10/15 για θέματα, όπως :

**A) Απαίτηση τελωνείου να εκδίδεται τιμολόγιο πώλησης** προς πλοία γραμμών εξωτερικού σε περιπτώσεις που ασκείται δραστηριότητα παροχής υπηρεσιών σε τρίτους, οι οποίες συνίστανται στην αποθήκευση εμπορευμάτων και την προώθηση αυτών σε πλοία γραμμών εξωτερικού ύστερα από εντολή του κυρίου αυτών (logistics), εκδίδοντας για την αμοιβή αυτών των υπηρεσιών το σχετικό τιμολόγιο Π.Υ. προς τον αποστολέα, με βάση την αριθ. Τ. 1460/01 Α.Υ.Ο. σχετικά με το καθεστώς τελωνειακής αποταμίευσης και την Τ. 1940/03 ΑΥΟ και τις λοιπές διατάξεις που ρυθμίζουν τα διαδικαστικά θέματα εφοδιασμού πλοίων. Με αφορμή του αίτημα του κ. Μιχάλη Νομικού από την εταιρεία – μέλος μας HARDY MARINE.

**Β)** Σύνταξη επιστολής προς τη Δ14Η και ΔΔΘΤΟΚ αναφορικά **με τη μη απαλλαγή από ΦΠΑ και ΕΦΚ των τροφοεφοδίων που παραδίδονται σε πλοία γραμμών εξωτερικού, λόγω του ότι η πώληση αυτών γίνεται σε επιχειρήσεις που εκμεταλλεύονται, ύστερα από σχετική παραχώρηση, εστιατορίων, μπαρ ή άλλων χώρων σίτισης ή αναψυχής του πληρώματος και των επιβατών.**

**Γ) Απαλλαγή από ΦΠΑ τροφοεφοδίων για αλιευτικά**

**Δ) Τροποποίηση της ισχύουσας Α.Υ.Ο. ΠΟΛ. 1180 26.9.1995 έτσι ώστε να μην απαιτείται φορολογικός αντιπροσώπος ΦΠΑ για τις απαλλασσόμενες πωλήσεις.**

* 1. Συνάντηση του Π.Σ.Ε. με τον Υπουργό Αγροτικής Ανάπτυξης & Τροφίμων, Κύριο Ευάγγελο Αποστόλου Τρίτη 13 Οκτωβρίου και ώρα 13:00 στα Γραφεία του ΥΠΑΑΤ (Αχαρνών 2), στην οποία παρευρέθηκε ο κ. Νίκος ως μέλος του Δ.Σ. του Π.Σ.Ε.
	2. Anti-Corruption Forum: Συμβάλλοντας στην αντιμετώπιση του παράνομου εμπορίου προϊόντων καπνού, 20 Οκτωβρίου και ώρα 09.30-14.30, στο N.VJ Athens Plaza Hotel. Απηύθυναν χαιρετισμό η Γ.Γ.Δ.Ε. κα Σαββαΐδου κι ο Γ.Γ. για την Καταπολέμηση της Διαφθοράς κ. Γεώργιος Βασιλειάδης.
	3. Συνάντηση του Προέδρου κ. Νίκου Μαυρίκου με τον δικηγόρο κ. Αντώνη Μέγγουλη για την υπογραφή του Νέου Καταστατικού του Συλλόγου. Το ραντεβού κανονίστηκε μετά από πολλές προσπάθειες του Προέδρου και της Γραμματείας να επικοινωνήσουν μαζί του, κάτι που το πέτυχαν και το καταστατικό θα είναι σε ισχύ εντός του 2015.
1. **ΠΡΟΣΘΗΚΗ ΕΝΔΙΑΦΕΡΟΜΕΝΩΝ ΕΤΑΙΡΕΙΩΝ ΠΡΟΜΗΘΕΥΤΩΝ ΣΤΗΝ ΕΝΟΤΗΤΑ «ΣΥΝΕΡΓΑΤΕΣ»**
2. CRETA FARMS
3. ACHAIA DESIGN STORE – ΧΑΡΑΛΑΜΠΙΑ ΜΑΥΡΙΚΟΥ
4. ΜΕΛΙ ΑΤΤΙΚΗ (ΠΙΤΤΑΣ)
5. ΕΚΤELONIZO. GR
6. **ΑΛΛΕΣ ΔΡΑΣΤΗΡΙΟΤΗΤΕΣ – ΔΙΑΦΟΡΑ**
	1. **Τα μέλη ΒΡΑΧΑΣ μας εξέθεσαν προφορικά το πρόβλημα που αντιμετωπίζουν αναφορικά με την επιστροφή του ΦΠΑ.** Η Γραμματεία τους υπέδειξε στις 7/10/15 και με σχετική υπενθύμιση στις 16/10/15 να μας αποστείλουν περισσότερες λεπτομέρειες που θα υποβοηθήσουν την επίλυση του εν λόγω θέματος, όπως αν:
		* 1. Έχει γίνει ο απαιτούμενος έλεγχος από την εφορία τους ώστε να δικαιούνται την επιστροφή του ΦΠΑ
			2. Έχουν προσκομίσει όλα τα δικαιολογητικά για τον παραπάνω σκοπό